**Procedura de eliberare a adeverințelor cetăţenilor români interesaţi să-şi depună candidatura la alegerile pentru desemnarea autorităţilor administraţiei publice locale din alte state membre ale Uniunii Europene**

Autoritatea Electorală Permanentă (AEP) din România eliberează, pe baza unei solicitări scrise, adeverinţe **cetăţenilor români interesaţi să-şi depună candidatura la alegerile pentru desemnarea autorităţilor administraţiei publice locale din alte state membre ale Uniunii Europene**.

**Pasul 1.** Persoanele interesate trebuie să trimită o solicitare de eliberare a adeverinţei care să conțină **tipul actului de identitate, CNP, serie, număr, locul și data naşterii, precum și domiciliul din România, dacă este cazul,** la care se va anexa **o copie după actul de identitate românesc valabil – carte de identitate sau paşaport**, prin **e-mail** la adresele **relatii.publice@roaep.ro** sau **registratura@roaep.ro**

**Pasul 2.** În baza cererii solicitantului, AEP transmite o cerere către Direcția Generală pentru Evidența Persoanelor (DGEP) prin care se solicită informații privind existența unor mențiuni speciale despre respectivul cetățean român, respectiv dacă acesta nu a fost lipsit de dreptul de a fi ales sau că o asemenea interdicție nu este cunoscută de autoritățile române.

**Pasul 3.** În baza răspunsului de la DGEP, AEP întocmește adeverința solicitată sau adresa de răspuns privind imposibilitatea emiterii adeverinței ca urmare a interzicerii drepturilor electorale, după caz.

**Pasul 4.**  AEP eliberează solicitanţilor adeverinţele în format electronic, prin e-mail sau prin ridicarea documentului, în original, de la sediul AEP, de către solicitant.

**IMPORTANT! Având în vedere etapele procedurale expuse mai sus, eliberarea adeverințelor poate dura câteva zile lucrătoare, prin urmare recomandăm solicitanților să transmită cererile cu suficient timp înainte de depunerea candidaturilor.**